ΑΘΗΝΑ 20-8-2019

ΑΡ. ΠΡΩΤ.: 1898

**ΔΕΛΤΙΟ ΤΥΠΟΥ**

 **Η δωρεάν περίθαλψη των ανασφάλιστων δεν θίγεται από την εγκύκλιο του Υπουργείου Υγείας.**

 **Πάγια και διαχρονική θέση της ΠΟΕΔΗΝ είναι η Δωρεάν Περίθαλψη των Ανασφάλιστων.**

 Η εγκύκλιος του Υπουργείου Υγείας προς τις Διοικήσεις των Υγειονομικών Περιφερειών για είσπραξη των νοσηλίων από ασθενείς της Ευρωπαϊκής Ένωσης ή τρίτων χωρών **δεν μπορεί να αντικαταστήσει το ισχύον θεσμικό πλαίσιο για δωρεάν περίθαλψη των ανασφάλιστων (ν.4368/2016).** Ασφαλώς θα πρέπει για τους πολίτες των χωρών της Ευρωπαϊκής Ένωσης και των τρίτων χωρών να κινείται η διαδικασία είσπραξης των παροχών που έλαβαν από το Εθνικό Σύστημα Υγείας. Όπως εξάλλου πληρώνουμε εμείς οι Έλληνες (6% υγειονομική περίθαλψη, φόροι, συμμετοχές)

 Οι Ευρωπαίοι πολίτες διαθέτουν κάρτα ασφάλισης ασθένειας και τα χρήματα θα πρέπει να εισπράττονται από τον ΕΟΠΥΥ στον οποίο υποβάλλουν τα παραστατικά οι Υγειονομικές Μονάδες. Οι πολίτες τρίτων χωρών **που δεν δικαιούνται δωρεάν ιατροφαρμακευτική περίθαλψη με βάση το ισχύον θεσμικό πλαίσιο οφείλουν μέσω της ασφάλισης τους να καλύπτουν τα έξοδα νοσηλείας.** **Θα πρέπει το Υπουργείο Υγείας να ξεκαθαρίσει άμεσα ότι με το εν λόγω έγγραφο δεν τίθεται περιορισμός στους νόμιμους πρόσφυγες και μετανάστες οι οποίοι συνεχίζουν να δικαιούνται δωρεάν ιατροφαρμακευτική περίθαλψη όπως προβλέπει ο νόμος.** **Επίσης τα έκτακτα περιστατικά δικαιούνται χωρίς κανένα κώλυμα πρόσβαση και νοσηλεία στις Υγειονομικές Μονάδες.**

Δεν θα πρέπει να ζητείται ευθύνη για την είσπραξη των παροχών στο λιγοστό προσωπικό των Νοσοκομείων (Διοικητικό, Ιατρικό, Νοσηλευτικό) για κάποιους που αρνούνται να συμμορφωθούν.

 **Να θυμίσουμε ότι η ΑΕΜΥ ΑΕ στο Νοσοκομείο της Σαντορίνης έχει συστήσει δικό της τιμοκατάλογο και χρεώνει τις υπηρεσίες στους τουρίστες στη μαύρη αγορά** σε πενταπλάσιο ποσό από τον τιμοκατάλογο που ισχύει για τα Νοσοκομεία.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ